钦定古今图书集成/明伦汇编/宫闱典/第045卷 > 金
## 钦定古今图书集成/明伦汇编/宫闱典/第045卷 > 金

金代妃嫔位号之制。及《导从之仪》。

按《金史后妃传序》：“金代诸妃皆无位号，熙宗始有贵
妃、贤妃、德妃之号。海陵淫嬖后宫，寖多元妃、姝妃、惠
妃、贵妃、贤妃、宸妃、丽妃、淑妃、德妃、昭妃、温妃、柔妃，凡
十二位。明昌以后，大备内官制度，诸妃视正一品，比
三夫人；昭仪、昭容、昭媛、修仪、修容、修媛、充仪、充容充
媛视正二品，比九嫔；婕妤九人视正三品，美人九人”
视正四品；才人九人，视正五品，比二十七世妇。宝林
二十七人，视正六品；御女二十七人，视正七品；采女
二十七人，视正八品，比八十一御妻。又有尚恭、尚仪、
尚服、尚食、尚寝、尚功，皆内官也。按《仪卫志》：“诸妃嫔
导从四十人，悫头、绣盘蕉紫衫，涂金束带。妃用偏扇、
方扇、团扇各十六，诸嫔各十四，皆宫人”执，服云脚纱
帽、紫四䙆衫、束带、绿靴。大伞各一，伞子二人，就用本
服锦袄、悫、带。

### 太宗天会十三年正月熙宗即位二月乙巳追册太祖妃仆散氏曰德妃乌古论氏曰贤妃

按《金史熙宗本纪》云云。

### 熙宗天眷元年四月壬午立裴满氏为贵妃

按《金史熙宗本纪》云云。

### 海陵天德三年宰臣请益嫔御以广嗣续

按《金史海陵本纪》：天德三年五月戊辰，宰臣请益嫔
御，以广嗣续。上命徒单贞语宰臣，“前所诛党人，诸妇
人中，多朕中表亲，欲纳之宫中。”平章政事萧裕不可，
上不从，遂纳宗本子莎鲁啜，宗固子胡里刺胡失打，
秉德弟纠里罕妻宫中。

### 贞元元年四月辛未特封唐括定哥为贵妃十二月辛未封所纳皇叔曹国王宗敏妃阿懒为昭妃丙子贵妃唐括定哥生与旧奴奸赐死

按《金史海陵本纪》云云。

### 正隆六年八月甲子封所幸太后侍婢高福娘为郧国夫人

按《金史海陵本纪》云云。

### 世宗大定二十一年以元妃丧致祭不闻乐

按《金史世宗本纪》：大定二十一年二月乙巳，以元妃
李氏之丧，致祭兴德宫，过市肆，不闻乐声，谓宰臣曰：
“岂以妃故禁之耶？细民日作而食，若禁之，是废其生
计也。其勿禁。”

### 章宗明昌元年三月定妃嫔车辇同于皇后镀金凤头黄结

按《金史章宗本纪》云云。　按《舆服志》。明昌元年三月。
定妃嫔车辇。同镀金凤头黄结。御妻世妇。用闲金凤
头梅红结子。

明昌五年春正月乙丑，昭容李氏进位“淑妃。”

按《金史章宗本纪》云云。

### 承安四年十二月淑妃李氏进封元妃

按《金史章宗本纪》云云。